CELEX: 62020TN0154
Language: lv
Date: 2020-03-19 00:00:00
Title: Lieta T-154/20: Prasība, kas celta 2020. gada 19. martā – IY/Parlaments

15.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 201/28
            
         
      Prasība, kas celta 2020. gada 19. martā – IY/Parlaments
      (Lieta T-154/20)
      (2020/C 201/39)
      Tiesvedības valoda – franču
      
         Lietas dalībnieki
      
      
         Prasītāja: IY (pārstāvji: T. Bontinck un A. Guillerme, advokāti)
      
         Atbildētājs: Eiropas Parlaments
      
         Prasījumi
      
      Prasītājas prasījumi Vispārējai tiesai ir šādi:
      galvenokārt:
      
                  —
               
               
                  atcelt 2019. gada 4. jūlija lēmumu, ar kuru prasītāja tika atlaista no darba;
               
            
                  —
               
               
                  piespriest Eiropas Parlamentam maksāt summu 20 000 EUR apmērā par nodarīto morālo kaitējumu;
               
            
                  —
               
               
                  piespriest Eiropas Parlamentam segt tiesāšanās izdevumus;
               
            pakārtoti:
      
                  —
               
               
                  konstatēt, ka lēmums likvidēt politisko grupu ENF ir prettiesisks;
               
            
                  —
               
               
                  līdz ar to – atcelt 2019. gada 4. jūlija lēmumu, ar kuru prasītāja tika atlaista no darba;
               
            
                  —
               
               
                  piespriest Eiropas Parlamentam maksāt summu 20 000 EUR apmērā par nodarīto morālo kaitējumu;
               
            
                  —
               
               
                  piespriest Eiropas Parlamentam atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja galvenokārt izvirza piecus pamatus.
      
                  1.
               
               
                  Ar pirmo pamatu tiek apgalvots, ka esot pieļauta acīmredzama kļūda vērtējumā. Prasītāja uzskata, ka lēmumā par viņas atlaišanu, kurš esot ticis pamatots vienīgi ar ENF politiskās grupas likvidāciju, esot pieļauta acīmredzama kļūda vērtējumā.
               
            
                  2.
               
               
                  Ar otro pamatu tiek apgalvots, ka esot nepareizi izmantotas pilnvaras, jo Eiropas Parlaments esot ļaunprātīgi izmantojis pilnvaras, lai Eiropas politiskās grupas parastu nosaukuma maiņu pārvērstu par politiskās grupas likvidāciju.
               
            
                  3.
               
               
                  Ar trešo pamatu tiek apgalvots, ka esot pārkāptas tiesības tikt uzklausītam. Prasītāja uzskata, ka viņas tiesības tikt uzklausītai pirms tiek pieņemts jebkāda veida atlaišanas lēmums, nav tikušas ievērotas.
               
            
                  4.
               
               
                  Ar ceturto pamatu tiek apgalvots, ka esot pieļauts vienlīdzīgas attieksmes principa pārkāpums, jo Parlaments esot it kā likvidētās politiskās grupas darbiniekiem piemērojis dažādas procedūras.
               
            
                  5.
               
               
                  Ar piekto pamatu tiek apgalvots, ka esot pārkāpts labas pārvaldības princips un neesot ievērots rūpības pienākums.
               
            Pakārtoti prasītāja apgalvo, ka lēmums par Eiropas politiskās grupas ENF likvidāciju esot prettiesisks. Prasītājas ieskatā, tā kā likvidācijas lēmums ir prettiesisks, jo tajā esot pieļauta acīmredzama kļūda vērtējumā un esot nepareizi izmantotas pilnvaras, līdz ar to arī pats atlaišanas lēmums, kurš ir balstīts vienīgi uz šo likvidāciju, esot jāatceļ.